ભલે આપણે આપણા આત્માનો અનુભવ નથી કર્યો પણ વિદેહી ભાઈશ્રી આપણી સન્મુખ છે. તેમનું અવલંબન લેતાં ચમત્કારિક રીતે આપણી દ્રષ્ટિ સત્યને જોઈ અને પામી શકે એમ છે. તેમના તે વિશેષ ગુણોનું ધ્યાન ધરીએ. તેમની પવિત્રતા, સ્થિરતા, શાંતિ, કોમળતા, ઉદારતા, શૌર્ય અને શક્તિ, નિ:સ્પૃહતા, અંતરઆનંદ, કરુણા અને દિવ્ય અસંગતાનો વિચાર કરીએ, તેને માણીએ, સ્તવીએ, પૂજીએ તો આપણા અંતરના દ્વારો ખુલી જશે અને આત્મદેવના દર્શન થઇ જશે. ગુણાત્મક રીતે વિચારીએ તો આપણે ક્યાં એકલા છીએ, આપણે અનંત ગુણોના ભંડાર છીએ, એકમાં અનેક છીએ અને તેથી અનંત સામર્થ્યના ધણી છીએ.